**Informații privind înscrierea la examenele de finalizare a studiilor**

1. **Înscrierea la examenele de finalizare a studiilor**
2. **Înscrierea se va face on-line** la adresa: <https://websinu.utcluj.ro/InscriereLicenta> Aplicație pentru absolvenți. Absolvenții spec. CCIA se vor înscrie toți la Comisia I, repartizarea pe comisii se va face ulterior.
3. **După înscrierea online**, absolvenții vor trimite la adresa secretariat.constructii@staff.utcluj.ro următoarele documente:
* copie după certificatul de naștere;
* copie după cartea de identitate sau pașaport pentru studenții străini;
* dovadă plății taxei de înscriere la examenul de diplomă în valoare de 200 lei (pentru absolvenții care au mai fost înscriși la examen). Taxa se poate achita on-line prin aplicația SINU <https://websinu.utcluj.ro/taxe/default.asp> .

*Vă rugăm ca în subiectul e-mail-ului să scrieți “Înscriere examen diplomă/specializarea (absolvită)”.*

1. **Transmiterea lucrărilor de finalizare a studiilor**

Transmiterea lucrărilor de finalizare în format electronic se va face conform calendarului, către secretarii comisiilor, care vor anunța în prealabil modalitatea concretă de transmitere (adresa, platforma etc). Arhivele transmise secretarilor comisiilor vor conține obligatoriu:

* declarația pe proprie răspundere privind autenticitatea lucrării de diplomă/disertație;
* referatul îndrumătorului științific;
* un folder cu partea scrisă (PDF);
* un folder cu partea desenată, cu planșele numerotate și denumite în ordine. Planșele vor fi transmise cel puțin în format PDF, absolventul având obligația de a verifica dacă sunt vizibile toate datele trecute pe planșe.
1. **Etape de parcurs după susținerea și promovarea examenelor de finalizare a studiilor**
2. Adeverințele de absolvent le veți primi on-line, după obținerea tuturor vizelor de pe fișa de lichidare.
3. Pentru inițierea fișei de lichidare accesați următorul link:

<https://constructii.utcluj.ro/fisa-lichidare-online.html>, <https://jr.utcluj.ro/jobrouter/index.php?cmd=PublicStart&ps=d18f7adea0a3e885f22504ea8a7ca11c&username=PublicUser>

1. Pentru ridicarea actelor originale de la dosar, absolvenții vor veni personal la secretariatul facultății, conform unei programări prealabile prin intermediul următorului link <https://constructii.utcluj.ro/anunturi/informatii-privind-programul-cu-publicul-la-secretariat-constructii.html> , cu 2 poze ¾ color, tip buletin, recente, pe hârtie fotografică.

**Susținerea examenelor de finalizare a studiilor în sesiunea februarie 2021**

***Vă rugăm să studiați și documentele postate la adresa*** [***https://constructii.utcluj.ro/finalizare-studii-licenta.html***](https://constructii.utcluj.ro/finalizare-studii-licenta.html)

Susținerea examenelor de finalizare a studiilor în cadrul facultății de Construcții se realizează în conformitate cu următoarele regulamente și proceduri:

* ***Regulament privind organizarea şi desfășurarea examenelor de finalizare a studiilor pentru ciclurile I şi II din cadrul Facultății de construcții***
* ***Procedură operațională verificarea anti-plagiat a lucrărilor de finalizare a studiilor universitare de licență și master în cadrul utc-n***
* ***Procedura operațională Finalizarea studiilor universitare pentru ciclurile I și II din cadrul UTC-N***
* ***HCA Nr. 73 din 17.06.2020***

**1.** **Predarea proiectelor** se va face în formă electronică, până cel târziu în data de 14.02.2021 ora 18, prin transmiterea acestora la o adresă/încărcarea pe o platformă comunicată de către secretarii comisiilor. Comunicarea adresei/platformei se va face de către secretarii comisiilor până cel târziu în data de 10.02.2021.

**2.** Fiecare student va încărca un FOLDER (denumire: NUME\_PRENUME), ce va conține următoarele foldere separate:

FOLDER (denumire: 1\_PARTE SCRISĂ), ce va conține întreaga parte scrisă, în format pdf și declarația pe proprie răspundere privind autenticitatea lucrării de diplomă/disertație.

FOLDER (denumire: 2\_PARTE DESENATĂ) cu planșele numerotate și denumite în ordine. Planșele vor fi transmise în format PDF, un fișier pentru fiecare planșă, absolventul având obligația de a verifica dacă sunt vizibile toate datele trecute pe planșe.

**3.** Referatul îndrumătorului științific va fi transmis secretarilor comisiilor de îndrumătorii științifici, până cel târziu în data de 14.02.2021 ora 18.

**4.** Secretarii comisiilor vor asigura accesul comisiilor la vizualizarea proiectelor și vor verifica anti plagiat proiectele. Rapoartele Turnitin vor fi transmise comisiei până cel târziu în preziua susținerilor

**5.** Pentru susținerea propriu-zisă, studenții vor folosi piese scrise și piese desenate la alegere, însă numai dintre cele deja predate, care să ilustreze într-o manieră sintetică și cât mai convingătoare tema și soluția propusă. Pentru buna vizualizare și cursivitatea prezentării vă rugăm să vă asigurați că alegeți piese grafice care sunt suficient de clare pe ecran.

 **6.** **Susținerea proiectelor** va consta în prezentări în conferință cu comisia pe platforma anunțată de secretarul comisiei, prin opțiunea Share Screen. Platforma recomandată este Microsoft Teams. Fiecare student are alocate 10 minute pentru prezentare, alte cel puțin 5 minute fiind alocate comisiei pentru observații și întrebări. Susținerile vor avea loc conform programării anunțate de secretarii comisiilor, după predarea proiectelor.

Studenții care nu participă la conferința online la momentul alocat prezentării lor, conform ordinii listei de susțineri, vor fi considerați absenți. Studenții care nu vor preda la timp, nu vor putea susține examenul de diplomă în această sesiune.

Dacă vor exista probleme tehnice în timpul susținerii unui student (conexiune instabilă la internet), acesta poate fi reprogramat să susțină la o altă oră, în aceeași zi.

**7.** Ședințele de susținere sunt publice și vor fi înregistrate audio-video (pentru fiecare student o înregistrare). Înregistrările, împreună cu documentele trimise de candidați vor fi arhivate de secretarii comisiilor. Arhivele se vor păstra la secretariatele departamentelor și la secretariatul facultății. Studenții care doresc să asiste la prezentări pot avea acces la conferința online, în limita locurilor disponibile, condiționat de numărul maxim de participanți/conferință admis de platforma folosită.

**8.** După încheierea sesiunii de susținere a proiectelor, comisia va comunica notele studenților. Membrii comisiei și studenții vor putea avea un moment pentru a exprima comentarii sau felicitări și încheia oficial sesiunea de licență în forma ei online.